CELEX: 52011DP0524
Language: lv
Date: 2011-12-01 00:00:00
Title: Pieprasījums atcelt Georgios Toussas deputāta imunitāti Eiropas Parlamenta 2011. gada 1. decembra lēmums par pieprasījumu atcelt Georgios Toussas imunitāti (2011/2057(IMM))

11.6.2013   
            
            
               LV
            
            
               Eiropas Savienības Oficiālais Vēstnesis
            
            
               CE 165/68
            
         Ceturtdiena, 2011. gada 1. decembrisPieprasījums atcelt Georgios Toussas deputāta imunitāti
   P7_TA(2011)0524
   Eiropas Parlamenta 2011. gada 1. decembra lēmums par pieprasījumu atcelt Georgios Toussas imunitāti (2011/2057(IMM))
   2013/C 165 E/09
   
      Eiropas Parlaments,
   
               —
            
            
               ņemot vērā 2011. gada 9. februāra pieprasījumu atcelt Georgios Toussas imunitāti, ko iesniedzis Pirejas Pirmās instances tiesas 7. nodaļas tiesnesis Ilias Stavropoulos un kas paziņots 2011. gada 9. marta plenārsēdē,
            
         
               —
            
            
               pēc Georgios Toussas uzklausīšanas 2011. gada 19. septembrī saskaņā ar Reglamenta 7. panta 3. punktu,
            
         
               —
            
            
               ņemot vērā Protokola Nr. 7 par privilēģijām un imunitāti Eiropas Savienībā 9. pantu un 1976. gada 20. septembra Akta par Eiropas Parlamenta deputātu ievēlēšanu tiešās vispārējās vēlēšanās 6. panta 2. punktu,
            
         
               —
            
            
               ņemot vērā Eiropas Savienības Tiesas 1964. gada 12. maija, 1986. gada 10. jūlija, 2008. gada 15. un 21. oktobra un 2010. gada 19. marta spriedumus (1),
            
         
               —
            
            
               ņemot vērā Grieķijas Republikas Konstitūcijas 62. panta noteikumus,
            
         
               —
            
            
               ņemot vērā Reglamenta 6. panta 2. punktu un 7. pantu,
            
         
               —
            
            
               ņemot vērā Juridiskās komitejas ziņojumu (A7-0410/2011),
            
         
               A.
            
            
               tā kā Pirejas Pirmās instances tiesas 7. nodaļas tiesnesis ir iesniedzis pieprasījumu atcelt Eiropas Parlamenta deputāta Georgios Toussas imunitāti, lai varētu īstenot savas pilnvaras kriminālprocesā, kas uzsākts saskaņā ar Pirejas Maģistrātu tiesas prokuratūras lēmumu lietā par uzticības ļaunprātīgu izmantošanu, kā rezultātā ir nodarīts kaitējums vairāk nekā EUR 147 000 apmērā (Grieķijas Kriminālkodeksa 390. pants un Likuma Nr. 1608/1950 1. pants), un ar ko saistībā ir uzsākta tiesas izmeklēšana (Grieķijas Kriminālprocesa kodeksa 246., 248. un 250. pants);
            
         
               B.
            
            
               tā kā tiesnesis plāno izsaukt šajā lietā apsūdzēto EP deputātu Georgios Toussas sniegt liecības un atbildēt uz jautājumiem saistībā ar viņam izvirzītajām apsūdzībām saskaņā ar Grieķijas Kriminālprocesa kodeksa 270., 271. un 273. pantu;
            
         
               C.
            
            
               tā kā tāpēc būtu ieteicams, lai Parlaments atceltu deputāta imunitāti saistībā ar šīs lietas izskatīšanu,
            
         
               1.
            
            
               nolemj atcelt Georgios Toussas deputāta imunitāti;
            
         
               2.
            
            
               uzdod priekšsēdētājam nekavējoties nosūtīt šo lēmumu un atbildīgās komitejas ziņojumu kompetentajām Grieķijas Republikas iestādēm un deputātam Georgios Toussas.
            
         
      (1)  Lieta 101/63 Wagner pret Fohrmann un Krier, 1964. gada Recueil, 195. lpp., lieta 149/85 Wybot pret Faure un citiem, 1986. gada Receuil, 2391. lpp., lieta T-345/05 Mote/Parlaments, 2008. gada Krājums, II-2849. lpp., apvienotās lietas C-200/07 un C-201/07 Marra pret De Gregorio un Clemente, 2008. gada Krājums, I-7929. lpp. un lieta T-42/06 Gollnisch/Parlaments (OV C 134, 22.5.2010., 29. lpp.).